ก.ล.ต.จีนไฟเขียว “แบงก์ ออฟ เซี่ยงไฮ้” เปิดขายหุ้น IPO
ก.ล.ต.จีนไฟเขียว "แบงก์ ออฟ เซี่ยงไฮ้" เปิดขายหุ้น IPO
26 ก.ย. 2559

คณะกรรมการกำกับหลักทรัพย์และตลาดหลักทรัพย์ของจีน (CSRC) ประกาศผลการตัดสินใจเมื่อวันศุกร์ที่ผ่านมาว่า แบงก์ ออฟ เซี่ยงไฮ้ (Bank of Shanghai) ได้รับอนุญาตให้เปิดเสนอขายหุ้นต่อสาธารณชนเป็นครั้งแรก (IPO) ที่ตลาดหุ้นเซี่ยงไฮ้ นับเป็นธนาคารขนาดกลางและย่อมรายล่าสุดของจีนที่เตรียมเปิดขายหุ้น IPO หลังจากที่ได้มีการระงับคำสั่งอนุญาตเป็นเวลาเกือบทศวรรษ
หนังสือชี้ชวนของธนาคารระบุว่า ทางธนาคารมีแผนระดมเงินทุนอย่างน้อย 1.9 หมื่นล้านหยวน (2.9 พันล้านดอลลาร์สหรัฐ) แต่มีแนวโน้มว่าจะถูกปรับลดลงอย่างน้อยครึ่งหนึ่ง
ทั้งนี้ แบงก์ ออฟ เซี่ยงไฮ้ เป็นธนาคารพาณิชย์ประจำเมืองรายใหญ่ที่สุดเป็นอันดับสองของจีน โดยธนาคารรายนี้มีผลกำไรเพิ่มขึ้นเฉลี่ยกว่า 20% ต่อปีตลอดช่วง 4 ปีที่ผ่านมา นอกจากนี้ยังเป็นเจ้าของธนาคารระดับหมู่บ้าน 4 แห่ง บริษัทเงินทุน 1 แห่ง และมีสาขาในฮ่องกง 1 แห่ง 